บสส.เลหลัง คอนโดถูก
“บสส.” หนุนบ้านประชารัฐ ขนคอนโดย่านโชคชัย 4 มาเลหลัง ราคาเริ่มต้น 2.9 แสน
23 เม.ย. 2559

โพสต์ทูเดย์ - “บสส.” หนุนบ้านประชารัฐ ขนคอนโดย่านโชคชัย 4 มาเลหลัง ราคาเริ่มต้น 2.9 แสน
รายงานข่าวจากบริษัท บริหารสินทรัพย์สุขุมวิท (บสส.) หรือ SAM เปิดเผยว่า บสส.ได้สนับสนุนโครงการบ้านประชารัฐด้วยการนำทรัพย์สินรอการขาย (เอ็นพีเอ) ประเภทห้องชุดพักอาศัยในโครงการเอื้อประชาคอนโดทาวน์ ย่านลาดพร้าว พื้นที่ตั้งแต่ 30 ตารางเมตรขึ้นไป ราคาเริ่มต้น 2.79-3.69 แสนบาท กว่า 40 รายการ มานำเสนอขายแก่ประชาชนในวันที่ 23-24 เม.ย.นี้
ทั้งนี้ ได้จัดโปรโมชั่นพิเศษ ซื้อทรัพย์รับสิทธิ 3 ต่อ ได้แก่ ต่อที่ 1 ฟรีค่าธรรมเนียมการโอน ตามมาตรการของรัฐ (สิ้นสุดวันที่ 29 เม.ย. 2559) ต่อที่ 2 โปรโมชั่น ให้ฟรีค่าภาษีการโอน มูลค่าสินทรัพย์ไม่เกิน 20 ล้านบาท และชำระเงินภายในวันที่ 30 มิ.ย. 2559 และต่อที่ 3 ธนาคารออมสินและธนาคารอาคารสงเคราะห์จะมาให้คำปรึกษาสินเชื่อโครงการบ้านประชารัฐด้วย